У 1999 годзе з блаславення архіепіскапа Полацкага і Глыбоцкага Феадосія сённяшні святар Уладзімір (Ляшкевіч) прыехаў на Верхнядзвіншчыну адраджаць Бароўскі Свята-Еўфрасіннеўскі храм. З 2000 года а. Уладзімір пачаў накіроўваць матэрыяльныя ахвяраванні сваіх прыхаджан, а таксама іх гатоўнасць дапамагчы адраджэнню царквы. У 2000 годзе майстрам Мяфодзіем быў адноўлены разны трох’ярусны іканастас, а таксама створаны абразы для алтарнай частцы храма [16, с. 3]. Мясцовыя вернікі падаравалі храму абразы ручной работы. У 2008 годзе вядомы майстар з г. Санкт-Пецярбурга падараваў царкве цудатворны абраз прападобнай ігуменні Еўфрасінні. Да абраза полацкай ігуменні прыязджаюць паломнікі не толькі з Беларусі, але з аддаленых раёнаў Расіі [17, с. 24].